**Baleiajul vieții sau impedanța spaimei**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BALEIAJUL VIEȚII SAU IMPEDANȚA SPAIMEI

autor Nicolae Nistor

Ai ajuns să respiri degeaba

o boală generală,

când te hrănești din vailing, în armată,

ți se măsoară cerul gurii.

Altfel, samaritean prin luptă,

sari în gol pentru libertate,

aliniați - la televizor,

imnuri revoluționare -

conducătorul nu mai are

pampers de import.

Multe lacrimi pe sticlă,

vrei să te spânzuri

având capul în jos,

asemeni oglinzilor de pe sub fustele

secretarelor comuniste,

să nu rămână gravide,

ai ajuns să îngenunchezi degeaba,

ăștia l-au ascuns pe Dumnezeu;

pe străzi, interfoane

asemeni unor protecții de la distanță

măsurând impedanța spaimei.

Copii nu știu să deseneze monștrii

sub zâmbetul fals al părinților,

oricum, nu vor avea viitor,

nu poți scăpa de baleiajul vieții

nici acum, în Era soft,

când nici tu nu mai eşti în tine.